stanford-oval/wikipedia huggingface dataset:
רשאד מקנטס
הערות שוליים

↑  הסטטיסטיקות של מקנטס ב-NBA, באתר basketball-reference.com
↑  סטטיסטיקות משחק מקדונלד'ס אול-אמריקן 2002, באתר realgm.com
↑  הסטטיסטיקות של מקנטס בליגת המכללות, באתר sports-reference.com
↑  סיכום משחק הגמר בין קרוליינה הצפונית לאילינוי, באתר ESPN,‏ 5 באפריל 2005
↑  רשימת הנבחרים בדראפט 2005, באתר basketball-reference.com
↑  מקנטס ובות' נשלחים בטרייד לסקרמנטו, באתר ESPN,‏ 19 בפברואר 2009
↑  יוסטון משחררת את מקנטס, באתר ESPN,‏ 30 בספטמבר 2009
↑  הסטטיסטיקות של מקנטס בליגת הפיתוח, באתר basketball-reference.com
↑  רשאד מקנטס: ציפיות גבוהות, באתר הטימברוולבס, 22 בנובמבר 2005
↑  מקנטס: "לא הייתי נפלט מה-NBA אם לא הייתי יוצא עם קרדשיאן", באתר ספורטס אילוסטרייטד, 25 במאי 2017
שאנון בוקס

שנון בוקס (אנגלית: Shannon Boxx; נולדה ב-29 ביוני 1977) היא כדורגלנית עבר אמריקאית.
קריירה

בוקס, ילידת קליפורניה, שיחקה בקבוצת הכדורגל של אוניברסיטת נוטרדאם. היא הייתה חלק מנבחרת ארצות הברית שזכתה במדליות הזהב באולימפיאדת אתונה (2004) ובאולימפיאדת בייג'ינג (2008). בשנת 2005, בוקס הייתה מועמדת לתואר כדורגלנית השנה בעולם, אבל סיימה במקום השלישי.
בוקס היא הכדורגלנית האמריקאית היחידה שכבשה שער בכל אחת משלוש ההופעות הראשונות שלה בנבחרת.
רנו 18

| --- | --- |

 מאפיינים כלליים
 נקרא גם:  Renault Sportwagon (צפון אמריקה)
 יצרן:  רנו
 שנות ייצור:  1978–1989
 הרכבה:  צרפת צרפת  צ'ילה צ'ילה  ספרד ספרד  יוגוסלביה יוגוסלביה  רומניה רומניה  ארגנטינה ארגנטינה  צ'ילה צ'ילה  קולומביה קולומביה  חוף השנהב חוף השנהב  מקסיקו מקסיקו  מרוקו מרוקו  אורוגוואי אורוגוואי  ונצואלה ונצואלה
 מודל קודם:  רנו 12
 מודל אחריו:  רנו 21
 מרכב:  4 דלתות
 פלטפורמה:  מנוע קדמי
 אורך:  4,390 מ"מ
 רוחב:  1,690 מ"מ
 גובה:  1,400 מ"מ
 משקל:  940 ק"ג
 בסיס גלגלים:  2,490 מ"מ
 מפרט טכני
 מנוע:  4 צילינדרים, 1,397 כ"ס המפיק 63 כ"ס, מנוע 1,565 סמ"ק (ארגנטינה), מנוע טורבו 1,565 סמ"ק המפיק 110 כ"ס, מנוע 1,647 סמ"ק המפיק 78 כ"ס, מנוע 1,995 סמ"ק, מנוע 2,165 סמ"ק (ארגנטינה, ארצות הברית), מנוע טורבו דיזל  2,068 סמ"ק
 הילוכים:  תמסורת ידנית – 4 מהירויות, תמסורת ידנית – 5 מהירויות, תמסורת אוטומטית – 3 מהירויות
 
רנו 18
רנו 18 דגם GTL
רנו 18, סטיישן, דגם  GTS, שנת 1982
רנו 18 (צרפתית: Renault 18) היא מכונית משפחתית מתוצרת יצרנית כלי הרכב הצרפתית רנו אשר יוצרה בין השנים 1978–1989. בצרפת יוצרו 2,028,964 יחידות.
דגם ה"רנו 18" יוצר בארגנטינה, צ'ילה, קולומביה, חוף השנהב, מקסיקו, מרוקו, רומניה, ספרד, יוגוסלביה, אורוגוואי וונצואלה.
גרסאות

4 דלתות – סדאן
5 דלתות – סטיישן
דגמים

דגם TL
דגם TS
דגם GLT
דגם GTL
דגם GTS
דגם GTD
דגם TD
דגם TX
דגם GTX
תמונות

רנו 18 דגם  TL , שנת 1980 – מבט ללוח מחוונים
רנו 18 סטיישן, דגם  GLT
רנו 18 טורבו
רנו 18 דגם GTD
ריכרד רפורט

| --- | --- |

 לידה:  25 במרץ 1996 (בן 28) סומבטהיי, הונגריה 
 הדרגה הגבוהה ביותר:  אמן פיד"ה 
 מד כושר מרבי:  2776 (אפריל 2022)
 מד כושר נוכחי:  2,715 (נכון ל־אפריל 2024) 
 מדינה:  הונגריה, רומניה 
 
ריכרד רפורט (בהונגרית: Rapport Richárd; נולד ב-25 במרץ 1996) הוא שחמטאי הונגרי בדרגת רב-אמן. כילד פלא בשחמט זכה בתואר רב-אמן בגיל 13 שנים, 11 חודשים ו-6 ימים, ובכך הפך לרב-אמן הצעיר ביותר של הונגריה אי פעם. הוא היה אלוף הונגריה בשחמט ב-2017.
רפורט נולד בסומבטהיי, לטאמאש וארז'בט, שניהם כלכלנים. הוא למד שחמט בגיל ארבע מאביו.
בשנת 2006 זכה באליפות אירופה לילדים עד גיל 10. השיג תואר אמן ב-2008, והפך לאמן בינלאומי בשנה שלאחר מכן. במרץ 2010, ב-Goth'Art Kupa ב- Szentgotthárd, הוא עמד בדרישות הנורמה והדירוג הסופיות לתואר רב אמן. הוא הגיע למקום השני בטורניר אחרי מאמנו אלכסנדר בליאבסקי, והשתווה עם לאיוש פורטיש (אחד השחקנים הלא-סובייטיים החזקים במחצית השנייה של המאה ה-20). כך, בגיל 13 שנים, 11 חודשים ו-6 ימים, הוא הפך לרב-אמן ההונגרי הצעיר ביותר אי פעם (השיא הקודם הוחזק על ידי מתמודד אליפות העולם לשעבר, פיטר לקו ), ולרב-אמן החמישי הצעיר בהיסטוריה באותה תקופה.
נכון לאוקטובר 2022, מדורג במקום ראשון בהונגריה וה-11 בעולם לפי מד כושר.
קריירת שחמט > 2013

במאי, רפורט חלק מקום הראשון בתחרות השחמט של Sigeman &amp; Co, יחד עם נייג'ל שורט ונילס גרנדליוס, וניצחו בשובר שוויון. הוא השיג 4.5/7 (+3-1=3).
בדצמבר, רפורט זכה באליפות אירופה בשחמט מהיר וסיים במקום הרביעי באליפות אירופה בשחמט בליץ .
קריירת שחמט > 2016

בין ה-20 ל-23 בדצמבר, רפורט ניצח במשחק נגד השחקן הסיני בן ה-17 ויי יי (אנ'), שנערך ביאנצ'נג, סין. באותו זמן, רפורט היה "השחקן הצעיר" (מתחת לגיל 21) בעל הדירוג הגבוה ביותר 2717, וויי יי היה השני בדירוג הגבוה ביותר עם 2707. הם היו בשוויון של ארבעה משחקים קלאסיים עם ניצחון כל אחד ושתי תוצאות תיקו, ואז השוו במשחק שובר שוויון של שני משחקי בליץ, ניצחו אחד כל אחד. שובר השוויון האחרון של המשחק היה משחק ארמגדון, שבו ניצח רפורט בכלים השחורים.
קריירת שחמט > 2017

בתחרות העל טאטא סטיל 2017 בינואר הוא שיחק את משחקו הראשון נגד מגנוס קרלסן וניצח בלבן ב-33 מהלכים.
הוא זכה באליפות הונגריה בשחמט במאי 2017.
הוא גם זכה בטורניר שכוסה על ידי רב האמן סיימון ויליאמס במופע שלו בשם Checkmate, וסיים לפני המדורג הבכיר, ארקדי ניידיץ', ומתמודד אליפות העולם נייג'ל שורט .
קריירת שחמט > 2019

רפורט ניצח את סמואל שקלנד במשחק שלהם, שהיה חלק מדו-קרב של ארצות הברית נגד יתר העולם.
קריירת שחמט > 2020

רפורט דורג במקום ה־13 בעולם לפי מד כושר בתחילת מגפת הקורונה וזה היה דירוגו במשך כשנה עד שחודשו התחרויות. בדצמבר 2020, רפורט זכה בטורניר דנז'ו ה-11. הוא היה השחקן היחיד שנותר ללא הפסד וסיים חצי נקודה לפני דינג לירן.
קריירת שחמט > 2021

בדירוג אוקטובר 2021, עלה רפורט לראשונה לעשירייה הראשונה לפי דירוג מד כושר כשדורג במקום העשירי עם מד כושר 2,770, שהיה השיא האישי עד לאותו מועד. ב־4 החודשים שלאחר מכן הוא גורד במקומות 11 או 12.
קריירת שחמט > 2022

הוא זכה בחלק השני, מתוך שלוש של גראנד פרי 2022 ובשילוב התוצאות האחרות הוא סיים מאחד משני המקומות הראשונים בגראנד פרי והעפיל לתחרות המועמדים 2022.
בעקבות ההישגים בתחרויות הגראנד פרי הוא דורג במקום ה־7 לפי מד כושר בדירוג אפריל עם מד כושר של 2,776 ובכך הוא שבר את השיא האישי שלו מאוקטובר 2021.
קריירת שחמט > מבחר תחרויות בהן השתתף

תחרות העל טאטא סטיל 2017
תחרות העל טאטא סטיל 2019
תחרות העל טאטא סטיל 2022
חיים אישיים

הוא נשוי לרב־אמן לנשים הסרבית יובאנה רפורט (אנ').
סגנון משחק

רפורט משתמש לעיתים קרובות בפתיחות חריגות אפילו בתחרויות חזקות. אחת הנפוצות שבהן היא מתקפת נימצו-לארסן, הידועה גם בשם הפתיחה של לארסן.
מד כושר

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
הערות שוליים

↑  "Richard Rapport Becomes Hungary's Youngest Grandmaster - Chessdom". players.chessdom.com. נבדק ב-8 באוגוסט 2017. {{cite web}}:  (עזרה)
↑  Richárd Rapport – grandmaster at thirteen, Chess News, ‏2010-03-05 (באנגלית)
↑  Who was the player of the year?, Chess News, ‏2018-01-07 (באנגלית)
↑  Richard Rapport Becomes Hungary's Youngest Grandmaster
↑  Doggers, Peter (29 במאי 2013). "Rapport wins 21st Sigeman & Co on tiebreak". ChessVibes. נבדק ב-29 במאי 2013. {{cite web}}:  (עזרה)
↑  "Korobov & Rapport Winners at European Blitz & Rapid Ch". Chess.com. נבדק ב-2014-04-02.
↑  Wei Yi vs Richard Rapport: The Armageddon Decides, Chess News, ‏2016-12-24 (באנגלית)
↑  Zalakaroson Rapport Richárd nyerte a nyílt magyar bajnokságot
↑  "Richard Rapport Wins 11th Danzhou Tournament".
| --- | --- |
בקרת זהויות :  NLI: 987007427453505171  LCCN: no2001053879  NTA: 298995824  SUDOC: 113428847  VIAF: 61197048   WorldCat (עם VIAF): 61197048
שריר החייטים

| --- | --- |

שרירי ירך ימין במבט קדמי. שריר החייטים נע לאורך הירך בקו אלכסוני.
 שיוך:  anterior compartment of thigh 
 אספקה עורקית:  עורק הירך 
 עצבוב:  עצב הירך
 פעולת שריר:  flexion of the hip joint, כפיפת פרק הברך, סיבוב מצעי של השוקה בפרק הברך 
 תחל שריר:  anterior superior iliac spine 
 אחז שריר:  שוקה 
 תיאור ב:  האנטומיה של גריי (מהדורה 20) (470) 
 מזהים
 לטינית (TA98):  m. sartorius 
 טרמינולוגיה אנטומיקה:  A04.7.02.015 
 TA2 (2019):  2610 
 FMA:  22353 
 מערכת השפה הרפואית המאוחדת:  C0224434 
 
שריר החייטים (TA: Musculus sartorius) נמצא במדור הקדמי של הירך. השריר נחשב לשריר הארוך ביותר בגוף האדם. שריר החייטים שטחי (קרוב לפני העור) ונמשך לאורך הירך בקו אלכסוני מחלקה העליון-הצידי של הירך עד חלקה התחתון-תיכון, כשהוא נע מעל שני מפרקים, מפרק הירך ומפרק הברך. כיווץ השריר מניע את הירך לכיוון כפיפה, הרחקה וסיבוב חיצוני. השריר גם מכופף את הברך ומסובב אותה לכיוון פנימה.
שמו של השריר ניתן לו על פי תנוחתם המסורתית של חייטים, ב"ישיבה מזרחית".
תיאור

תחילתו של שריר החייטים בקוץ הכסל הקדמי העליון של האגן ובחריץ התחתון לו.
השריר נאחז בחלקו התחתון בחלק העליון של הפן התיכון של השוקה. נקודת האחז של גיד השריר משותפת לגידים נוספים ומכונה "רגל האווז" (pes anserinus).
חלקו העליון של השריר מהווה את הדופן הצידית של משולש הירך.
עצבוב

שריר החייטים מעוצבב על ידי שורשי העצב המותניים השני (L2) והשלישי (L3) דרך עצב הירך.
רחוב ניזאמי

| --- | --- |

 מידע כללי
 על שם:  חכים ג'מאל א-דין נזאמי
 אורך:  3.537 ק"מ
 מיקום
 מדינה:  אזרבייג'ן אזרבייג'ן
 עיר:  באקו
 קואורדינטות:  40°22′23″N 49°50′25″E﻿ / ﻿40.372944°N 49.840395°E﻿ / 40.372944; 49.840395
 he
 
רחוב ניזאמי (באזרית: Nizami Küçəsi) הוא מדרחוב היסטורי ותוסס הכולל חנויות ומסעדות, הממוקם בלב באקו, עיר הבירה של אזרבייג'ן.
הרחוב נקרא על שמו של המשורר חכים ג'מאל א-דין נזאמי, שחי במאה ה-12 ונחשב לאחד מגדולי המשוררים הפרסים.
רחוב ניזאמי ידוע בארכיטקטורה היפה שלו ובמבנים ההיסטוריים כשהבולט ביניהם הם תיאטרון האופרה והבלט ומוזיאון ניזאמי לספרות אזרבייג'נית, המוקדש לחייהם וליצירותיהם של חכים ג'מאל א-דין נזאמי וסופרים אזרבייג'נים אחרים.
גלריה

מרכז הקניות נרגיז
תיאטרון אזרבייג'ן
הכנסייה הארמנית
מרכז סחר
העיתון הראשי של באקו
הספרייה הראשית
הערות שוליים

↑  Nizami Street (Most popular street Baku, Azerbaijan), Azerbaijan Travel International (באנגלית)
רנו 16

| --- | --- |

 מאפיינים כלליים
 יצרן:  רנו 
 מודל קודם:  רנו פרגאט 
 מודל אחריו:  רנו 30 
 אורך:  4,240 מ"מ 
 רוחב:  1,628 מ"מ 
 גובה:  1,450 מ"מ 
 מפרט טכני
 מנוע:  מנוע בנזין 
 מעצב:  Gaston Juchet 
 
רנו 16 שנת 1975
רנו 16 שנת 1970
מנוע הרנו 16
רנו 16 TS שנת 1975, מבט לתא הנהג
רנו 16
רנו 16 מכונית משפחתית 5 דלתות האצ'בק, מתוצרת יצרנית הרכב הצרפתית רנו אשר יוצרה בין השנים 1965–1980.
יוצרו 1,845,959 יחידות בצרפת, יוגוסלביה, קנדה ובאוסטרליה.
הרנו 16 זכתה בתואר מכונית השנה באירופה בשנת 1966.
דגמים

דגם L (יצורו הופסק ב-1977)
דגם TL (יצור הדגם האוטומטי הופסק ב-1979)
דגם TS (יצורו הופסק ב-1977)
דגם TX (יצורו התחיל באוקטובר 1973)
מפרט טכני ומידות

מנוע, 4 צילינדרים, 1,470 סמ"ק, בהספק 40 כ"ס ו-54 כ"ס, בדגמי Grand Luxe וסופר
מנוע, 4 צילינדרים, 1,565 סמ"ק, ממרץ 1968 בדגם TS, (הגיע למהירות שיא של 160 קמ"ש)
מנוע 1,647 סמ"ק בדגם TX
תמסורת 4 מהירויות – ידנית
תמסורת 5 מהירויות – ידנית (הוצגה לראשונה באוקטובר 1973 בדגם רנו 16 TX)
תמסורת 3 מהירויות – אוטומטית (הוצגה לראשונה בתערוכת המכוניות בז'נבה בתחילת שנת 1969)
אורך הרכב – 4,240 מ"מ
רוחב – 1,628 מ"מ
גובה – 1,450 מ"מ
בסיס גלגלים 2,650 מ"מ מימין, 2,720 מ"מ משמאל. שני צירי הגלגלים אינם זהים, כדי להתאים את ההשעיה רבת הפיתול.
משקל – 980–1,060 ק"ג
בדגם TX – חלונות חשמל מקדימה, נעילת דלתות מרכזית, מגב חלון אחורי ומיזוג אוויר
משנת 1970 – חגורות בטיחות מותקנות בכל דגמי רנו 16
משנת 1979 – חגורות בטיחות 3 נקודות אחוריות מותקנים בכל דגמי רנו 16
מכונית השנה באירופה בשנת 1966

בשנת 1966 זכתה הרנו 16 במקום הראשון, בתואר מכונית השנה באירופה עם 98 נקודות. למקום השני הגיעה רולס-רויס סילבר שאדו עם 81 נקודות, ובמקום השלישי זכתה האולדסמוביל טורנדו עם 59 נקודות.
רחוב ניקולסקאיה

| --- | --- |

 מיקום
 עיר:  מוסקבה
 רובע:  טברסקוי
 נקודת התחלה:  הכיכר האדומה
 נקודת סיום:  כיכר לוביאנקה
 קואורדינטות:  55°45′26″N 37°37′22″E﻿ / ﻿55.757261111111°N 37.622683333333°E﻿ / 55.757261111111; 37.622683333333
 he
 
רחוב ניקולסקאיה (ברוסית: Никольская улица) הוא רחוב במחוז האדמיניסטרטיבי המרכזי של מוסקבה ברובע טברסקוי.
ניקולסקאיה הוא אחד הרחובות העתיקים במוסקבה ואחד הראשיים של קיטאי גורוד. הרחוב מחבר בין הכיכר האדומה לכיכר לוביאנקה. מספור הבתים מתחיל מהכיכר האדומה.
בין השנים 1935 ל 1990 הוא ניקרא רחוב "25 באוקטובר".
אתרים

קתדרלת קאזאן
מנזר המנדיליון הקדוש (אנ')
חצר הדפוס של מוסקבה (אנ')
טרטיאקובסקי פרויזד
בית מרקחת פריינה (רו')
רסטרלניי דום (בית הירי) (רו'). כאן שכן הקולגיום הצבאי של בית המשפט העליון של ברית המועצות - אחד המרכזים העיקריים של הדיכוי הפוליטי ההמוני של סטלין.
מרכז קניות "נאוטיליוס" (רו')
מתחם מבנים של חצר שרמטייבו (רו')
הערות שוליים

↑  Никольская улица — Узнай Москву, um.mos.ru (ברוסית)
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
שריר הזרוע

| --- | --- |

 שיוך:  muscle of anterior compartment of arm 
 אספקה עורקית:  עורק הזרוע, העורק העקיף הגומדי העליון, עורק החישור החוזר 
 עצבוב:  עצב השריר והעור, עצב החישור
 פעולת שריר:  כפיפה של מפרק המרפק 
 תחל שריר:  anterolateral surface of humerus 
 אחז שריר:  גבששת הזרוע 
 תיאור ב:  האנטומיה של גריי (מהדורה 20) (444) 
 מזהים
 לטינית (TA98):  m. brachialis 
 טרמינולוגיה אנטומיקה:  A04.6.02.018 
 TA2 (2019):  2469 
 FMA:  37667 
 מערכת השפה הרפואית המאוחדת:  C0224240 
 
שרירי החזה והזרוע במבט קדמי
הפעלת שרירי הזרוע במהלך טיפוס קירות
שריר הזרוע (TA: Musculus brachialis) המכונה גם שריר הטייכמן ממוקם במדור הקדמי של הזרוע, עמוק יותר לשריר הזרוע הדו ראשי. שניהם מתפקדים ככופפים של המרפק, כאשר שריר הזרוע הוא הכופף החזק יותר והמשמעותי יותר מביניהם (או המניע העיקרי לכיוון כפיפה).
תיאור

תחילתו של שריר הזרוע במחצית המרוחקת של הפן הקדמי של עצם הזרוע. חלקו המרוחק של השריר נאחז בזיז הַוָּוִי ובגבששת הגומד של עצם הגומד באזור המרפק.
עצבוב

שריר הזרוע מעוצבב על ידי שורשי העצב הצוואריים החמישי והשישי (C5,C6) דרך עצב השריר והעור (Nervus musculocutaneus).
ראו גם

אנטומיה טופוגרפית (גפה עליונה במבט קדמי)
אנטומיה - מונחים
שריר הזרוע התלת-ראשי

| --- | --- |

 שיוך:  muscle of posterior compartment of arm 
 אספקה עורקית:  עורק הזרוע העמוק, עורק עצם הזרוע הכותר האחורי 
 ניקוז ורידי:  הוריד הברכיאלי 
 עצבוב:  עצב השחי, branch of posterior muscular branch of radial nerve to medial head of triceps brachii, branch of medial muscular branch of radial nerve to long head of triceps brachii, branch of posterior muscular branch of radial nerve to lateral head of triceps brachii
 פעולת שריר:  פשיטה של מפרק המרפק 
 שריר נגדי:  שריר הזרוע הדו-ראשי 
 תחל שריר:  posterior surface of humerus 
 אחז שריר:  זיז המרפק 
 תיאור ב:  האנטומיה של גריי (מהדורה 20) (444) 
 מזהים
 לטינית (TA98):  m. triceps brachii 
 טרמינולוגיה אנטומיקה:  A04.6.02.019 
 TA2 (2019):  2471 
 FMA:  37688 
 מערכת השפה הרפואית המאוחדת:  C0559502 
 
שריר הזרוע התלת-ראשי (TA: Musculus triceps brachii) נמצא במדור האחורי של הזרוע ומרכיב כ-70 אחוזים ממסת השריר של הזרוע. שריר זה מורכב משלושה ראשים המכונים הראש הארוך, הראש הצידי והראש התיכון. התלת-ראשי הוא השריר המניע העיקרי של המרפק לכיוון פשיטה.
תיאור

שריר הזרוע התלת-ראשי נאחז במרבית הפן האחורי של עצם הזרוע וכן בעצם השכם.
הראש הארוך של שריר הזרוע התלת-ראשי (Caput longum musculus tricipitis brachii) נאחז בגבשושית המך גומתית (Tuberculum infraglenoidale) של עצם השכם, הראש הצידי של שריר הזרוע התלת-ראשי (Caput laterale musculus tricipitis brachii) נאחז בפן האחורי של גוף עצם הזרוע מעל לחריץ לעצב החישור (Sulcus nervi radialis), הראש התיכון של שריר הזרוע התלת-ראשי (Caput mediale musculus tricipitis brachii) נאחז בפן האחורי של גוף עצם הזרוע מתחת לחריץ לעצב החישור.
שלושת הראשים מתאחדים וחלקם המרוחק נאחז בזיז המרפק של הגומד.
עצבוב

שריר הזרוע התלת-ראשי מעוצבב על ידי שורשי העצב הצוואריים השישי, השביעי והשמיני (C6,C7,C8) דרך עצב החישור.
ראו גם

אנטומיה - מונחים
שריר הזרוע והחישור

| --- | --- |

 שיוך:  superficial muscle of anterior compartment of forearm 
 אספקה עורקית:  עורק החישור החוזר 
 עצבוב:  nerve to brachioradialis
 פעולת שריר:  כפיפה של מפרק המרפק, supination of the forearm, pronation of the forearm 
 תחל שריר:  lateral margin of humerus 
 אחז שריר:  זיז החרט 
 תיאור ב:  האנטומיה של גריי (מהדורה 20) (451) 
 מזהים
 לטינית (TA98):  m. brachioradialis 
 טרמינולוגיה אנטומיקה:  A04.6.02.039 
 TA2 (2019):  2496 
 FMA:  38485 
 מערכת השפה הרפואית המאוחדת:  C0224264 
 
שרירים שטחיים בחלק הקדמי של אמה שמאל
שריר הזרוע והחישור (TA: Musculus brachioradialis) הוא שריר הממוקם במדור האחורי של האמה. השריר נמצא בחלק הצידי ביותר של האמה ואף מהווה את הגבול הצידי של גומץ המרפק (השקע בחלקו הקדמי של המרפק).
השריר פועל בעיקר כמכופף של המרפק ומספק תנועה חזקה ומהירה במיוחד כאשר האמה במנח נייטרלי בין סיבוב כלפי מעלה לסיבוב כלפי מטה. בהתאם למנח האמה במפרקי החישור והגומד, פועל השריר כמסובב כלפי מעלה של האמה (כאשר האמה מסובבת כלפי מטה) וכמסובב מטה של האמה (כאשר האמה מסובבת כלפי מעלה).
תיאור

תחילתו של שריר הזרוע והחישור ברכס הָרוּם עֶלְיִי הצידי (Crista supracondylaris lateralis) של עצם הזרוע.
חלקו המרוחק של השריר נאחז בפן הצידי המרוחק של עצם החישור בסמוך לשורש כף היד.
עצבוב

שריר הזרוע והחישור מעוצבב על ידי שורשי העצב הצוואריים החמישי, השישי והשביעי (C5,C6,C7) דרך עצב החישור (Nervus radialis).
ראו גם

אנטומיה טופוגרפית (גפה עליונה במבט אחורי)
אנטומיה - מונחים
שלוש דקות של נצח

| --- | --- |

כריכת הספר
 מידע כללי
 מאת:  אלון אמיר
 שפת המקור:  עברית
 סוגה:  סיפורת
 הוצאה
 הוצאה:  מילים מדברות בע"מ
 תאריך הוצאה:  2017
 מספר עמודים:  357
שלוש דקות של נצח הוא ספר מאת אלון אמיר, שנכתב בשנת 2017. הספר מהווה יומן מסע אל מה שנראה כעולם של זוהר, אך מתברר שמאחורי הקלעים התדמית והקלישאות הרווחות בקרב הציבור הרחב, חברי משלחת ישראל לאירוויזיון, מוצאים עצמם במצבים מסכני חיים.
הספר חושף את אחורי הקלעים של האירוויזיון – אירוע המוזיקה הגדול בעולם. הוא מציץ אל הפוליטיקה הפנימית שמתרחשת בישראל בכל הקשור לתחרות, לפוליטיקה העולמית, לשחיתויות, לרומנים ולמה שקורה בחדרי חדרים. זוהי הפעם הראשונה בעולם שספר כזה נכתב מתוך חוויות אישיות של משתתף פעיל בתחרות.
הספר מסופר מנקודת מבטו של אלון אמיר, אשר לקח חלק במספר רב של תחרויות אירוויזיון, הוא שימש מספר פעמים כדובר המשלחת הישראלית, הסלובקית והבלארוסית. כמו כן, שימש כשופט בינלאומי פעמים רבות בקדמי אירוויזיון במספר מדינות באירופה. לספר יצא גם ספר המשך ב-2022 בשם "זה מה יש".
תקציר

ינאי טננבאום, איש יחסי ציבור ומי ששימש בעבר כמה פעמים כדובר המשלחת הישראלית לאירוויזיון, מתבקש לקחת חלק בתחרות שתתקיים בבאקו, אזרבייג'ן, מדינה מוסלמית עם גבול פתוח לאיראן. במסגרת העבודה על התחרות עם הזמרת ירדן עוז, השניים עוברים מסע ארוך ומפותל, הכולל פוליטיקות פנים מערכתיות בישראל, וחווים על בשרם מה המשמעות של להיות ישראלים המייצגים את מדינתם מול אירופה. המשתתפים במשלחת מאפשרים לעצמם להישאב אל תוך רומנים, לשתות את עצמם לדעת ותוך כדי מצליחים, בדרכם הייחודית והוולגארית, להקסים את הסובבים אותם.
המלצות

מספר אמנים וכוכבי אירוויזיון כתבו המלצות על הספר, בין היתר ניתן למצוא את מירה עווד, דנה אינטרנשיונל, מורן מזור, אחינועם ניני, שירי הדר (איזבו), אן-מארי דוד, משה דץ, אילנית, אורנה דץ, סאניה ווצ'יץ', שריל בייקר ועוד.
הספר בעולם

לספר מהדורה באנגלית שתורגם על ידי המתרגמת שרון זינגר בשם Three Minutes of Eternity. במרץ 2021, לקראת אירוויזיון 2021, יצא הספר לאור גם בשפה ההולנדית.
הערות שוליים

↑  UMK17 | la 28.1.2017 (בפינית), נבדק ב-2020-07-21
↑  ירון פריד, ‏"זה מה יש": האירוויזיון כמו שלא ראינו אותו מעולם, באתר מעריב אונליין, 29 באפריל 2022
↑  bol.com | In 3 minuten vereeuwigd, Alon Amir | 9789049401290 | Boeken, www.bol.com
ריגל אקדמי

| --- | --- |

 סוגה:  אנימציה הרפתקה קומדיה פנטזיה
 יוצרים:  קטג'ה קנטומו פרנצ'סקו ארטיבני אלסנדרו ברברוקסי ברברה קנפה
 כותבים:  פרנצ'סקו ארטיבני ברונו אנה ארל קרס אנה-מריה פרוטה טין סצ'ולץ קורט וולדון
 בימוי:  איג'יניו סטראפי ברונו ביאנצ'י
 מדבבים:  צ'יארה פרנצ'ס, ג'וליה טרקוויני, אמנואלה לוניקה, אלכס פולידורי, מנואל מלי, אלאונורה רטי, ג'וי סלטרלו, אמנואל רוסה, אורורה קנקיאן, פיירלואיג'י אסטור, אמנואלה ברוני, גיאני ג'וליאנו, אלסנדרה קסיולי
 מדבבים בעברית:  תהל שהם, תומר לוי, עדי בר לב, יהונתן מגון, עדן גמליאל, עינת אזולאי, מיה אלון, ערן מור, אלונה אלכסנדר, אפי בן ישראל, רונה בקרמן, ענת ניב, סער בדישי, עמי מנדלמן
 ארץ מקור:  איטליה איטליה
 שפות:  איטלקית (דובב גם לשפות נוספות, וביניהן עברית, אנגלית)
 מספר עונות:  2
 מספר פרקים:  52
 הפקה
 מפיק:  איג'יניו סטרפי
 מפיקים בפועל:  ג'ואני לי אניטה רומנלי
 חברת הפקה:  .Rainbow S.p.A Rai Fiction
 הפצה:  נטפליקס 
 עורכים:  ביאטריס לטיני ג'ורג'יה טרנקווילי
 שידור
 רשת שידור:  Rai Gulp
 רשת שידור בישראל:  זום
 פורמט (תמונה):  HDTV‏ 1080i (במקור) SDTV‏ 576i (בישראל)
 תקופת שידור מקורית:  21 במאי 2016 – הווה
 תקופת שידור בישראל:  4 בספטמבר 2016 – 9 באפריל 2017
 קישורים חיצוניים
 אתר הסדרה
 דף התוכנית ב-IMDb
 
ריגל אקדמי (באיטלקית: Regal Academy) היא סדרת אנימציה איטלקית. שידוריה התחילו באיטליה ב-21 במאי 2016 בערוץ Rai Gulp, בישראל בערוץ זום ב-4 בספטמבר 2016 ובנטפליקס מתחילת 2018.
היא אינה משודרת שם יותר.
עלילה

כדי לוודא שהדורות הבאים יכירו את מורשת האגדות, הגיבורים הקימו בית ספר מיוחד – תיכון ריגל. גיבורת הסדרה היא רוז – נערה רגילה לגמרי, שאוהבת שני דברים יותר מכל דבר אחר בחיים: סיפורי אגדות, ונעליים. היא מופתעת לגלות שזכתה להתקבל לתיכון ריגל כנכדתה של סינדרלה, מנהלת בית הספר. סינדרלה מכניסה אותה לעולם קסום של אגדות, דרקונים ונסיכות. רוז סינדרלה, נץ שלגייה, טראוויס חיה, ג'וי לה-פרוג ואסטוריה רפונזל הם התלמידים החדשים בתיכון ריגל שעומדים לגלות את סיפור האגדה האישי שלהם.
דמויות > תלמידים

רוז סינדרלה - מתבגרת מודרנית שלא איבדה מעולם את אהבתה לסיפורי האגדות של ילדותה. כיוון שגדלה על כדור הארץ, היא סובלת מ"הלם תרבות" קבוע במעבר בין עולמה המודרני, זה שיש בו המבורגר וטלפון נייד, לבין עולם האגדות המסתורי והקסום. רוז תמיד חיובית ואופטימית. היא קרן של אור ושמחה שרואה תמיד את הטוב בכל דבר. מאוהבת בנץ.
אסטוריה רפונזל - הנסיכה המושלמת ביותר בתיכון ריגל. אוהבת לקרוא, מלאה בביטחון עצמי, מלכותית ואלגנטית, לפחות כל זמן שהדברים מתנהלים "כמו שצריך". היא פרפקציוניסטית חסרת תקנה ששואפת להיות מצוינת בכל, אוהבת ללמוד. היא חיה במגדל גבוה יחד עם סבתא שלה רפונזל.
רואים בעונה 2 פרק 5 שיש לה יום הולדת.
ג'וי לה-פרוג - ג'וי אוהבת זוחלים וחרקים, ונוטה לשכוח שלא כולם מרגישים כמוה. היא תמיד תעודד ותתמוך ברעיונות של חבריה, אבל לאו דווקא ברעיונות הטובים שלהם.
נץ שלגייה - נץ מאמין שהוא גיבור האגדות המושלם. יפה תואר, אמיץ וסקרן. אך עם נטייה לקפוץ ישר לכל צרה. מאוהב ברוז.
טרוויס חיה - על פניו, טרוויס נראה כמו המתבגר הרגיש והאמנותי הקלאסי, גבוה ורזה, שיער ארוך ומתבדר, אך בניגוד לנערים אחרים, הוא יכול לחורר קיר לבנים בקלות (לרוב שלא בכוונה). גם טרוויס, כמו רוז, חי על כדור הארץ ומחזיק במפתח המיוחד לארץ האגדות. הוא היה מעדיף להחזיק בכישורים מלכותיים כמו רכיבה על דרקון, ריקוד וסייף, אבל כשאתה הנכד של החיה מ"היפה והחיה", חינניות לא עוברת בגנים. בן זוגה של לינגלינג.
ויקי ברומסטיק - ויקי היא הנערה המרשעת של תיכון ריגל שלא תהסס להשתמש בכל כישוף או מעשה כדי להשיג את מבוקשה למרות שהיא מאוד מוכשרת בלהיות מרושעת. התוכניות והמזימות שהיא רוקמת משתבשות בדרך כלל לעיתים קרובות על ידי רוז סינדרלה, שאפילו לא מתכוונת לכך. המטרה העיקרית של ויקי היא שהנבלים ישלטו בעולם.
לינגלינג - לינגלינג שולטת בכל אמנויות הלחימה. היא פחות מורגלת לנשפים ולכללי הטקס בארמון, אבל תמיד תיחלץ לעזרת חבריה. בת זוגו של טרוויס.
שון חיה - בא ממשפחתו של טרוויס (בן דוד שלו), ובעונה 2, בפרק 9, הוא מצטרף לאקדמיה ומתאהב באסטוריה (בסוף הפרק מציע לה חברות).
דמויות > מורים

סינדרלה - המנטורית האוהבת והמגוננת. צפתה עד עכשיו בנכדתה, רוז, מרחוק, וכעת רוצה לשכנע אותה להישאר ולהמשיך את דרכה העולם האגדות. סבתא סינדרלה הייתה מסוגלת להתמודד בגבורה נגד אם חורגת מרושעת והאחיות החורגות שלה כשהייתה נערה מתבגרת, והיא בטוח אינה חוששת להביע את דעתה עכשיו כשהיא סבתא. היא אוהבת לארגן נשפים ולמצוא שמלות יפות אבל מעל לכל היא אוהבת נעליים בדיוק כמו נכדתה רוז.
החיה - סבא חיה מנסה כל הזמן לשכנע את טראוויס להיות פחות עדין ולפתח שרירים ואת הצד החייתי שבו. הוא מאוד רוצה שטרוויס יפסיק להתעניין באומנות ויהפוך להיות לוחם גדול. הוא מורה שתמיד צועק על התלמידים לרוץ אלף הקפות או לעשות אלף שכיבות שמיכה. כאשר למנהלת יש בעיות עם מישהו ששבור את הכללים הוא זה שמעניש אותם. מתחת לכל הקשיחות, החיה הוא בעל לב של זהב ולמרות הגישה המאצ’ואיסטית שלו, יש לו אהבה חשאית לורדים.
שלגייה - סבתא שלגייה לא תמיד מבינה את הנכד שלה, נץ, ואת מזגו הסוער ורק רוצה שיירגע, יתמסד ובעיקר ישמור על עצמו. אבל לנץ העקשן יש חלומות משלו והוא מתעקש להסתובב בעולם, להילחם ברשע ולהוכיח לעולם האגדות מי הגיבור האמיתי. סבתא שלגיה מקפידה מאוד על כללי בית הספר, ולעיתים קרובות מתמודדת עם רוז וחבריה שחורגים מהכללים במהלך הרפתקאותיהם. היא בהחלט אוהבת תפוחים, ותמיד יש פינוקי תפוח טעימים על שולחנה.
לה-פרוג - סבא לה-פרוג נוהג להביך את ג’וי באופן קבוע כשהוא מציע לה לצאת עם צפרדעים. יש לו סגנון שמרני ונימוסים מסוגננים של פעם, מה שרק מבלבל את נכדתו הצעירה. עם מבט רציני קבוע בעיניו, סבא לה-פרוג נראה כמעט מצחיק ומגוחך. גם אם שיקויי המעבדה יתפוצצו לו בפנים הוא עדיין ינסה להמשיך ללמד, והוא מתמיד בחינוך כי זה כל מה שהוא מכיר.
רפונזל - סבתא רפונזל לא רוצה שאסטוריה תגדל כמוה ותמתין שיחלצו אותה, היא רוצה שאסטוריה תשקיע פחות בלימודים ויותר בחיי חברה. גם אסטוריה הפרפקציוניסטית היא מאוד עקשנית נראה שלא תהיה לה ברירה אלא ללכת בדרכה של סבתא האהובה. סבתא רפונזל העבירה הרבה יותר מדי זמן נעולה במגדל שלה. היא אוהבת לשוחח או להשוויץ בספרים שלה באוזניו של כל מי שמאזין, אבל היא מאבדת שליטה לעיתים קרובות ומתחילה לדבר אל פסלים או ציורים במקום אנשים אמיתיים. היא אפילו מדברת לשיער שלה.